යුදහමුදා ආබාධිත ක්‍රීඩා කමිටුව මගින් වාර්ෂිකව සංවිධානය කරනු ලබන යුද හමුදා අන්තර් රෙජිමේන්තු ආබාධිත ක්‍රීඩා තරගාවලියට සමගාමීව පවත්වනු ලබන වොලිබොල් තරගාවලිය අද (01) දවස පුරා සාලිය පුර ගජබා රෙජිමේන්තු මධ්‍යස්ථාන ගෘහස්ථ ක්‍රීඩාගාරයේදී පැවැත්වේ.දශක තුනක් තිස්සේ පැවැති යුද්ධයෙන් ආබාධිත තත්ත්වයට පත්වූ යුද හමුදා රණවිරුවන්ගේ චිත්ත ධෛර්යය හා මානසික මට්ටමත් ශරීර සෞඛ්‍යයත් ඉහළ මට්ටමක පවත්වාගෙන යාම අරමුණු කරගෙන මේ ක්‍රීඩා තරගාවලිය පවත්වන බව සංවිධායක කමිටුව පවසයි.අද පැවැත්වෙන වොලිබෝල් තරගාවලියේ ජයග්‍රාහකයන් වෙත ත්‍යාග සහ සහතික පත් ප්‍රදානය සාලිය පුර ගජබා රෙජිමේන්තු මධ්‍යස්ථානයේදී සිදුකිරීමට නියමිතය..